趙國良 (嘉靖進士)

趙國良（），字邦遂，號南湖，陝西西安府同州人，軍籍，明朝政治人物。

 生平 
嘉靖四年（1525年）乙酉科陝西鄉試第十六名舉人。嘉靖八年（1529年）中式己丑科會試第二百六十二名，登第三甲第一百九十九名進士。九年七月选授工科给事中，以京察谪孝义县丞，量移宜兴知县，迁彰德府同知，歷官户部郎中。嘉靖二十年（1541年）陞山西太原府知府，二十二年升山西潞安兵备副使（明）張慎言、關廷訪《太原府志·卷十六》：趙國良陝西西安府同州人。嘉靖二十年以戶部郎中任歷陞潞安兵備。《大明世宗肅皇帝實錄卷二百七十五》：嘉靖二十二年六月辛巳 升吏科都給事中沈良才為南京大理寺右寺丞。山西巡撫都御史李玨、巡按御史童漢臣上勘明被虜地方兵備守巡官罪狀，謂原任帶管分守冀寧道僉事郭春震、原任分守冀南道左參政於敖、原任太原府知府趙國良，功罪相當；原任平陽府知府聶豹、潞安府知府公躋奎，罪應輕減。吏部議覆，因弁參玨漢臣遷延回誤之罪，亦宜分別蒞任先後量加罰治。得僑等以原降職三級用，豹等降俸一級，撫按官玩視明旨，玨姑從寬降俸一級仍舊巡撫。漢臣任事日久，坐視生靈荼毒，降湖廣布政司都事。《陕西通志》：（趙繼爵）子国良，字邦遂，风度髙朗，有智畧，初以制科授工科给事中，不阿权贵。南畿与江右军民仇杀，狱三年不决，廷推国良往勘，一讯而狱成，㑹大察，以飞语谪孝义丞，量移宜兴令，迁彰徳郡丞。宜兴民赴台，乞留以千计，寻晋度支郎，出守太原，值有边警，国良图画方畧，防御甚周，已与同官分城而守，难民蔽野求入，他皆严拒，国良独启钥纳之，民为立生祠。以功进按察副使，兵备潞安。。

 家族 
曾祖趙玉；祖父趙琰，贈監察御史；父趙繼爵，曾任山東按察司副使。母劉氏（贈孺人）；繼母劉氏（封孺人）。慈侍下。兄國卿，南京鸿胪寺序班；國相，驿丞。弟國臣、國光、國獻、國明。

参考文献

Category:明朝戶部郎中
Category:明朝太原府知府
Category:同州人
G
Category:明朝工科给事中
Category:明朝山西按察司副使
Category:嘉靖四年乙酉科陝西鄉試舉人
Category:明朝宜兴县知县
Category:明朝彰德府同知